
ANDEFASANA		:	Ny Pasitora, ny Loholona ary ny Fiangonana rehetra eto Antananarivo
ANTONY		:	FANANGANANA CLUB YOUTH ALIVE
Iangaviana isika mpitarika isam-piangonana mba hanangana ny CLUB YOUTH ALIVE araka izao tari-dalana izao :
1.	Alamina tsifolofolo ny tanora araka ny sokajin-taonany : 10 – 14 taona /15 – 19 taona/20 – 24 taona
2.	Manendry lehibe roa hiahy ny gropy
3.	Mivory ora iray sy sasany (1.30) isan-kerinandro, na isaky ny roa herinandro na, zoma hariva, na alahady hariva, na andro hafa.
4.	Manao fandaminana ny asa na hetsika atao mandritra ny taona. Inona no tanjona arak any atrigetra “YOUTH ALIVE”?  “Honneur-Dignité-Respect” “Fifehezan-tena”. Tsara soratana amin’ny kahie ny declaration de mission arak any talentan’ireo tanora ireo.
5.	Fidiana ny asa hiarahana manao arak any laharam-pahamehana. Tsara asiana fotoana hanaovana asa ivelany : ohatra ady amin’ny zava-mahadomelina – famangiana marary na be antitra – Fitsan- gatsanganana – Afisy na vaovao alefa amin’ny radio hahalalan’ny hafa ny tanjontsika…
6.	Manao fitadiavam-bola na mitady sponsor hividianana na hanamboarana Tee-shirt, casquette, tract 
7.	Aoka hafinaritra ny hetsika sady misy fifankatiavana. Atomboka sy faranana hatrany @ lalao.
8.	Asiana tombanezaka isaky ny Telovolana na Enimbolana. Tratra ve ny tanjona? Vita ve ny nalamina? Firy no nanatrika fivoriana? Nisy olom-baovao tonga ve? Sy ny sisa.
Mahereza daholo ary aoka hanatona ny Departemanta MAS izay mila fanazavana fanampiny.
------------ oOo --------------

DEPARTEMANTA FANABEAZANA
ANDEFASANA		:	Tompon’andraikitry ny Fanabeazana isam-piangonana  eto Antananarivo
ANTONY		:	FIANTSOANA FIVORIANA
DATY			:	Alahady 17 novambra 2013
ORA			:	Amin’ny 9.00 ora maraina
TOERANA		:	Fiangonana Advantista ANOSIBE 1
FANAMARIHANA
Ampahatsiahivina mandrakariva ny pasitora, ny Loholona isam-piangonana ny amin’ny tokony hifidianana izay ho Tompon’andraikitra amin’ity sampan Fanabeazana it yeo anivon’ny Fiangonana amin’izao fotoana fanendrena izao.

2.	Formation des formateurs en Alphabétisation 
Hisy fanofanana mpanofana hampianatra hamaky teny sy hanoratra iarahana amin’ny Fikambanana Mpampiely Baiboly Malagasy atolotra ho antsika rehetra izay liana : mpampianatra, Filohan’ny Sampana fanabeazana, Filohan’ny tanora … (na ireo sampan hafa ihany koa) araka izao manaraka izao :
DATY		:	9 – 13 desambra 2013
TOERANA	:	Efitrano fivoriana F.M.C.
FANDRAISANA ANJARA @ FITAOVANA : 20000 Ar (100 000 fmg) – Efaina eo am-pisoratana anarana
FISORATANA ANARANA	: Porte 9 F.M.C alohan’ny Talata 26 novambra 2013 @ 12.00 ora atoandro




DEPARTEMANTA MAS
ANDEFASANA		:	Ny fiangonana sy ny Tompon’andraikitry ny MAS rehetra eto ANTANANARIVO
ANTONY		:	FIVORIANA FIOFANANA FANAO ISAM-BOLANA
DATY			:	Alahady 2 novambra 2013
TOERANA		:	BIRAO FOIBE FMC SOAMANANDRARINY
ORA			:	Manomboka amin’ny 9 ora toy ny mahazatra ihany. Aoka hifampilaza isika 
rehetra!

------------ oOo --------------
C.F.F.  SOAMANANDRARINY
Indro alefa ny fandaharam-potoana CFF Volana NOVAMBRA sy DESAMBRA. Misokatra ny fisoratana anarana ao amin’ny Porte 9.
	
	11 – 14 novembre
	18 – 22 novembre
	25 – 29 novembre
	04 – 08 décembre

	Maraina : @ 8.30 ora
	Coupe et couture JUPE
        NA
Viennoiserie
	Coupe et couture CHEMISE
        NA
Coiffure base
NA
Cuisine Européenne
	Coupe et couture ROBE
        NA
Coiffure perfectionnement
NA
Cuisine Chinoise
	Coupe et couture PANTALON
          NA
Charcuterie
NA
Smocks

	Hariva : @ 01.30 ora
	Glace
NA
Fikarakarana Tokantrano

	Pâtisserie Base 
	Pâtisserie perfectionnement NA
Rary
	
Cuisine végétarienne
NA
Décoration


Mirary Sabata mahafinaritra ho antsika rehetra eo ambany fitarihan’ny Fanahy Masina. Amena!

Pasteur RASOLOFOHERY Jean Marie
Secrétaire Général F.M.C.
----------------------oOo-----------------------
Indro ny TORITENY amin’ny Sabata 16 novambra 2013
-----------------------------
Sabata 16 Novambra : andro maneran-tany ho an’ny  ankizy
Toriteny:   ‘TSY ILAIKO NY HARENY’
 “Tsy manana fifaliana mihoatra noho izao aho dia  ny handrenesako fa mandeha  araka ny fahamarinana ny zanako”  III Jaona 4

Indray andro dia nirahin’ i mamany I Georginna (7 taona teo ho eo) mba hamangy an’ I bebe Louise izay  mipetraka somary lavidavitra kely ny tranon’ izy ireo. Koa satria nahafinaritra an’ I Georginna ny nankany @ bebeny dia nioty voninkazo eraky ny lalana izy mba ataony ho fehezam-boninkazo ho an’ I bebe. Vao nanakaiky ny trano izy dia hitan’ I bebe Louise ka hoy izy hoe: ou! iny tanamasoandrokeliko ( tamin’ny fo feno fitiavana sady faly ery izy). Mba fantatrareo moa no nahatonga an’ I bebe hanome azy io anarana io ? satria nibaliakan’ ny tsiky sy ny hatsaram-panahy foana ny endrik’ I Georginna kely. Rehefa avy nifampiarahaba teo izy mianaka ka samy faly dia hoy I Georginna kely hoe: mba hanaovy tantara aho bebe a! ka ny tantaran’ I bebe  tany aloha tany  atao!!!
-Eny ary hoy bebe fa henoy tsara. 19 taona aho dia nanam-bady ary nanan-janaka 12. Sahirankirana ara-pivelomana araka izany ka tsy maintsy niasa. Dia niasa taman’olona aho. Ny ora niasana indray andro tamin’ izany dia 15ora nefa ny karama  kely dia kely. Fa na sahirana aza aho dia tsy ilaiko ny hareny sady nisento lalina izy!!!
-Fa…..fa… fa ahoana ry bebe no tsy mila harena ianao? Tsy tia harena izany ianao? Fa maninona?
-Henoy ary e! indray andro raha nankao an-dakozia aho mba hitady rano mafana ho sotroina dia nahita ny mpahandro sakafo namaofy ovy. Somary nataony matevitevina ihany ny hodin’ ilay ovy ka hoy aho hoe: “ho faly izao ireo zanako raha mahazo an’ ireo”. Koa avy hatrany aho dia niteny hoe: “mba atokany ho ahy anie ireo hoditr’ ovy ireo fa alaiko eo rahariva e!”(azo endasina manko izy ireny raha voadio tsara nialoha ny namoasana azy).
Tonga ary ny hariva. Nalaiko ilay hoditr’ovy ary avy teo aho dia nankany amin’ I madama mba handray ny vola karamako. Akory anefa ny hatairako fa hoy izy hoe: ”satria efa nalainao ireo hoditr’ ovy dia mihena  ny karamanao androany”. Tena tsy nisangy izy fa izany tokoa. Nihena ny vola noraisiko. Tsy nahateny aho satria diso fanantenana. Tsy nampoiziko! Nalahelo aho satria tsy rariny fa haratsiam-panahy izany….Dia naloako vola izany ilay hoditr’ovy?
-raha izaho I bebe ….tonga aho dia niala tsy niasa intsony hoy Georginna kely
-tsy afaka nanao izany aho anaka satria ho very asa aho nefa sahirana. Izy tsy ho sahirana hitady olona hasolo ahy.
Hitanao zanako, rehefa lehibe ianao ka mampiasa olona dia aoka ho tsara fanahy amin’ izy ireo, dia aza atao  vizana be izy ary omeo azy ny karama mifanaraka amin’ny asa ataony. 
-Nangina georginna toa niteny hoe: mampanantena anao aho fa hanaraka ny torohevitrao.
Bebe o! nisy niteny tamiko hoe: tsy tsara tarehy hono aho?
-iza no nahasahy niteny izany taminao? Izaho mahita fa tena tsara ianao , mahafatifaty. Ny olona masiaka no tsy mba tsara mihitsy satria hitan’ ny olona ny fihetseham-po ratsiny ary izany dia manimba ny endriny sy ny tarehiny.Tsy ny hatsaran-tarehy no zava-dehibe fa ny hatsaram-panahy.
Te-hiteny zavatra iray tena matotra aminao aho Georginna hoy bebe. Fantatrao ve ny Tompo Jesosy? Fantatrao  fa  maty teo  amin’ny hazo fijaliana izy. Noho izany, isaky ny manao zavatra tsy mety ianao dia ohatry ny mamantsika fantsika vaovao indray eo amin’ ny tanany na amin’ ny tongony. Maharary azy izany an!....Dia nanganohano ny ranomason’ I Georginna ary tamin’ny manaraka dia nanampy azy  tsy hanao zavatra ratsy ny fieritreretana an’ I Jesosy fantsihana indray  rehefa misy fakam-panahy mahazo azy.
Ry zoky, ry Ray aman-dreny, ry fiangonana malala, ry ankizy namako rehetra: amin’izao andro maneran-tany natokana ho an’ ny ankizy izao dia manana hafatra sahaza antsika na kely na lehibe aho ka iangaviako ianareo mba hihaino tsara. Manana olana izahay ankizy koa ampio izahay amin’ ny famahana azy ireny.
1. olan’ ny ankizy  ny tsy fahafantarany ny fitiavan’Andriamanitra: 
Andriamanitra anefa dia tia ny olona rehetra na ankizy na tanora na lehibe.Tsy mba tia tena tahaka ilay madama mpampiasa ratsy fanahy Izy fa tia manampy, manana fo mangoraka ary manome izay ilain’ ny olona tsirairay.
Ndeha hoe samy hisaina ao anatin’ ny iray minitra ny fitiavan’Andriamanitra antsika androany isika. Inona re no nataony taminao e? Inona no nomeny anao androany?
1. Mbola tsara fanahy noho ilay tovovavy kely  nanolotra voninkazo ho an’ I bebeany Andriamanitra satria ny azy tsy indray mandeha na indraindray  no manolotra fa isan’ andro. Ary ny Azy  tsy mba zavatra mora malazo no  atolony fa zavatra tsara, maharitra…
Ndeha hoe samy hisaina ao anatin’ ny iray minitra ireo hatsaram-panahin’ Andriamanitra nataony androany tamintsika isika: isika mbola velona fa tsy maty tamin’ny alina (betsaka no maty t@alina noho ny jiolahy na noho ny aretina sns), isika nahazo sakafo t@ maraina(maro no tsy nisakafo satria tsy nisy vola hividianana,dia mandeha @izao na mitsindroka eny @ fanariam-pako sns) isika….
1. Olan’ ny ankizy ny tsy fahazoany antoka ny famonjen’ Andriamanitra: 
Tena tsy lainga fa mamonjy Andriamanitra : Jereo Jesosy zanak’ Andriamanitra lahy tokana: tena tiany, malalany, azo lazaina ho toy ny hareny tsara indrindra , sarobidy nefa nafoiny mba hamonjeny antsika satria nanota isika. Ny an’ ilay vehivavy teo aza hoditr’ ovy efa ariana mbola tsy foiny fa naloa vola.
1. Olan’ ny ankizy ny tsy fananany fotoana manokana iarahana amin ‘Andriamanitra:
Inona no dikan’ izany?...ny  fanokanana fotoana manokana hianarana ny Teniny ary ny fanarahana sy fiainana izany eo amin’ny fiainany andavan’ andro. Ao koa ny firesahana  aminy amin’ny alalan’ ny vavaka ka na faly na malahelo na amin’ inona na inona dia manontany Azy foana hoe inona no hataoko Andriamanitra? Omeo fahendrena aho. Mety ve izao Andriamanitra? Aza maimaika izany mihitsy raha tsy efa niresaka taminy. Ohatra an’ I bebe Louise  dia fantatra fa noho ny fivavahany sy ny fianarany ny Tenin’ Andrimanitra no nahatonga azy tsy namaly ilay madama ratsy fanahy ary nahatonga azy afaka nangina.Toy izany koa I Georginna kely, noho izy mivavaka foana sy mianatra ny Tenin’ Andriamanitra no nahatonga azy ho tsara fanahy ka na olona antitra toa an’ I bebe aza dia tiany ary dia nisahirana izy nitady voninkazo hanehoana hatsaram-panahy sy fitiavana. 
1. Olan’ ny ankizy ny mahafantatra ny fahamarinana nefa tsy mahita ny fahasamihafana sy ny vokatr’ izany eo amin’ ny fiainany. 
1. Toa manaraka na mangalatahaka izay hataon’ ny hafa  fotsiny ny ankizy fa tsy mahita ny mahatsara ireo fahamarinana nampianarina azy: tsy hainy ny hoe inona no ratsy? inona no  tsara? inona no marina? inona no diso? inona no mety? inona no tsy mety? Toa misy fifanakalozana hafahafa hita eto amin’izao tontolo izao           (renversement de valeur) ka ny ratsy no lasa tsara, ny tsy mety no lasa mety,  ny diso no lasa marina.
1. Ny fisintonana  sy ny faneren’ ny fiaraha-monina no lasa mahazo vahana. Koa ampio ny ankizy hahita ny fahasamihafana amin’ny fiainana araka ny fahamarinana. Aoka hanome modely ny zoky sy RAD. Ohatra ny maman’ I Georginna izay nilaza taminy  fa tokony hamangy an’ I bebe izy. Izany mamangy na mitsidika izany dia fomba fanehoana fitiavana sy hatsaram-panahy.
Tao koa ny  ohatra nasehon’ I bebe fa tsy namaly ratsy ilay madama mpampiasa azy izy satria fantany fa tsy mitondra soa izany eny fa na dia fahita eo anivon’ ny fiaraha-monina aza ny maso solon’ ny maso izay toetra mamaly faty. Naleon’ I bebe nisafidy ny fahamarinana sy ny ho vokatr’ izany dia ny hangina fa Jehovah hiady ho azy araka ny Baiboly.
1. Olan’ ny ankizy ny tsy fizarany ny finoany:
Ndeha isika zoky, RAD mba hiaina sy hizara ny finoantsika ary hanampy sy hitarika anay zandry mba hiaina sy hizara ny finoanay an’ I Jesosy. Ary isika ankizy andao asehontsika ny olona rehetra fa namantsika, tiantsika ary inoantsika Jesosy ka  IZY no alaintsika tahaka, izay nataony no hataontsika. Tahaka an’ I Georginna kely tsara fanahy ary mbola nisafidy ny ho tsara fanahy rehefa lehibe. Ary ianao mba ahoana?
Famaranana sy antso:
Koa amin’ity anio ity dia asaiko ny ankizy rehetra izay manapa-kevitra fa hanao ny marina mandrakariva ary hiaina toa an’ I Jesosy mba handroso ety aloha. 
Ianareo zoky sy RAD koa dia asaiko izay maniry ny hanao izany fanapahan-kevitra izany ka maniry ny hifampitantana aminay sy hanohana anay ….mba hifampitantana eny am-pitoerana eny (ny lehibe samy lehibe).
Aza adinoina fa  ny lohahevitsika androany manao hoe:
“Tsy manana fifaliana mihoatra noho izao aho dia  ny handrenesako fa mandeha  araka ny fahamarinana ny zanako”  III Jaona 4 
Hiaraka  hivavaka isika……………………………………………..

